Anxelu

Ángel Menéndez Blanco , conocíu como Anxelu, foi un poeta y monologuista asturianu qu'escribía n'asturianu.

A los trece años principió a trabayar na mina, na Sociedad Hullera Española (S.H.E.) polo que sólo pudo cursar estudios primarios. Nel 1929 comenzó a actuar como monologuista en velaes, actuaciones benéfiques y demás actividaes. Compaxinó'l trabayu na mina col de carpintiru nun taller pequeñu de la so propiedá.

Casáu con Consuelo Cachero Suárez, natural de Santa Cruz de Mieres, tuvo cinco fíos: Estelita, Ángel, Piedad, María del Rosario y María Consuelo. 

Miembru activu del movimientu anarquista asturianu participó na Guerra Civil nel bandu republicanu. Al ocupar les tropes franquistes el Principáu adscribióse como soldáu al bandu subleváu.

Dende neñu escribió poesíes y monólogos. Interpretaba les creaciones y organizaba actuaciones en festivales y teatros. Yera amás actor y empresariu. Na década de 1920, publicó'l so primer trabayu, un llibrín con tres monólogos y un poema tituláu "A mio Asturies". Viviendo en Mieres creó La Gracia artística mierense, un grupu de guitarristes, un caricatu y él mesmu, cola que alcanzaron l'exitu en toles actuaciones.

 Reconocimientos 
Anxelu recibió en vida munchos homenaxes, ente ellos: Nel 1933 por parte de la Masa Coral y Artística d'Uxo. Nel 1975 nel Teatru Capitol nel III Concursu de Monologuistes Asturianos los monólogos debíen ser suyos. Nel 1977 nomáronlu Personaxe importante del añu en Cualloto. Yá fináu, editóse'l llibru Monólogos, poemes y teatro asturiano, presentáu na Casa de Cultura de Mieres.

 Obres 
La excursión de Anxelu a Pravia
Pa Marruecos
Celedonio
De corazón sanu
El divorcio de segundo
Les tres chaquetes d'Anxelu
La sentencia de Pachu
A Tino no-y gusta el vino
Linón
El tiru por la culata
Un tratu sin condición
Les conquistes de Rufón el Pinto
En qué pensaría Xuaca
Los consejos de Anxelu
Recuerdos de San Antón
Pachón a la caza del gurrión
La despedida de Pin
Siempre contigo, Mariyina

 Referencies 

 Enllaces esternos 

Categoría:Escritores d'Asturies
Categoría:Escritores n'asturianu
Categoría:Anarquistes d'Asturies
Categoría:Persones de Ḷḷena